VALSTYBINĖS VARTOTOJŲ TEISIŲ APSAUGOS TARNYBOS

DIREKTORIUS

ĮSAKYMAS

DĖL VALSTYBINĖS VARTOTOJŲ TEISIŲ APSAUGOS TARNYBOS DIREKTORIAUS 2014 M. SAUSIO 7 D. ĮSAKYMO NR. 1-8 „DĖL VALSTYBINĖS VARTOTOJŲ TEISIŲ APSAUGOS TARNYBOS DARBO REGLAMENTO PAKEITIMO“ PAKEITIMO

2015 m. liepos 1 d. Nr. 1-93

Vilnius

P a k e i č i u Valstybinės vartotojų teisių apsaugos tarnybos direktoriaus 2014 m. sausio 7 d. įsakymu Nr. 1-8 „Dėl Valstybinės vartotojų teisių apsaugos tarnybos darbo reglamento pakeitimo“ patvirtintą Valstybinės vartotojų teisių apsaugos tarnybos darbo reglamentą (toliau – Reglamentas):

1. Pakeičiu 144 punktą ir jį išdėstau taip:

„144. Valstybinei vartotojų teisių apsaugos tarnybai su reikalingais įrodymais, išvadomis ir pasiūlymais gavus Produktų saugos įstatymo pažeidimo protokolą (1 priedas), Komisijos pirmininkas atsakingu už bylos medžiagos paruošimą ir pateikimą Komisijai paskiria Komisijos narį.“

2. Panaikinu 172.1 punktą.

3. Pakeičiu 195 punktą ir jį išdėstau taip:

„195. Produktų saugos įstatymo ir Vartotojų teisių apsaugos įstatymo 40 straipsnio 1 dalyje nurodyto vartotojų teisių pažeidimo bylų nagrinėjimo posėdžio protokolo projektas parengiamas, pasirašomas posėdžio sekretoriaus ir pateikiamas Komisijos nariams vizuoti bei Komisijos pirmininkui pasirašyti per 3 darbo dienas po bylų nagrinėjimo posėdžio.“

4. Pakeičiu 196 punktą ir jį išdėstau taip:

„196. Bylos nagrinėjimo proceso dalyviai turi teisę susipažinti su Produktų saugos įstatymo ir Vartotojų teisių apsaugos įstatymo 40 straipsnio 1 dalyje nurodyto vartotojų teisių pažeidimo bylų nagrinėjimo protokolu ir per 1 darbo dieną po bylos nagrinėjimo posėdžio protokolo surašymo dienos pateikti Komisijai pastabas raštu dėl bylos nagrinėjimo protokolo.“

5. Pakeičiu 200.3 punktą ir jį išdėstau taip:

„200.3. Komisijos priimtas nutarimas dėl Produktų saugos įstatymo pažeidimo ne vėliau kaip per 5 darbo dienas nuo priėmimo, o Komisijos priimtas nutarimas dėl Vartotojų teisių apsaugos įstatymo 40 straipsnio 1 dalyje nurodyto vartotojų teisių pažeidimo ne vėliau kaip per 3 darbo dienas nuo priėmimo pasirašomas Valstybinės vartotojų teisių apsaugos tarnybos direktoriaus, o Valstybinės vartotojų teisių apsaugos tarnybos direktoriaus laikinai nesant, jo įsakymu įgalioto direktoriaus pavaduotojo, ir išsiunčiamas bylos nagrinėjimo proceso dalyviams;“

6. Pakeičiu 201 punktą ir jį išdėstau taip:

„201. Komisija, išnagrinėjusi bylą dėl Produktų saugos įstatymo pažeidimo, priima vieną iš šių nutarimų:“

7. Pakeičiu 210 punktą ir jį išdėstau taip:

„210. Šio skyriaus nustatyta tvarka skelbiami Komisijos priimti nutarimai dėl vartojimo sutarčių nesąžiningų sąlygų taikymo, vartotojų ginčų sprendimo ne teisme, rinkos ribojimo priemonių taikymo, Produktų saugos įstatymo bei Vartotojų teisių apsaugos įstatymo 40 straipsnio 1 dalyje nurodyto vartotojų teisių pažeidimo.“

8. Pakeičiu 216.2 punktą ir jį išdėstau taip:

„216.2. dėl Produktų saugos įstatymo pažeidimo, nutarimams įsigaliojus – jų rezoliucinės dalys;“

9. Panaikinu Reglamento 2 priedą.

Direktorius	Feliksas Petrauskas